沈迅

沈迅（），字羽公，號宙泉，山东登州府蓬莱县籍，莱阳县人。明末政治人物。

生平
天啓四年（1624年）甲子科山东乡试舉人據《前明山東歴科鄉試録》，崇禎四年（1631年）登辛未科进士，工部观政，授直隶保定府新城县知县，崇禎六年调任蠡县，十年行取入京，十一年钦选刑部河南司主事，调任兵部武选司主事，升职方司员外郎，改兵科给事中《崇祯四年辛未科进士三代履历》：沈迅，寅泉，易三房，丙午九月初十日生。蓬莱籍莱阳人，庚午二十，会二百八名，三甲二百十六名。工部政，授新城知县，癸酉调蠡县，丁丑行取，戊寅钦选刑部河南司主事，调武选司主事，轉职方司员外，改兵科给事中。曾祖世喬。祖梦麟，庚子。父時享，庠生。。上疏请裁减驿站，廢建寺庙，后遷任南京国子监博士。请假回乡，在莱阳修筑孫受堡，抵御清军。明亡后，拒绝剃发，據堡坚守，顺治四年五月，清军攻破山堡，沈迅与弟沈迓等全家一同殉难姜埰《沈兵科傳》：沈兵科名迅，字羽公，号宙泉，山东蓬莱人也。祖梦麒，万历庚子孝廉，读书于莱阳之我乐村，因家焉，有《因树庐集》行世。父时亨、叔时升皆博综群籍，时升举崇祯庚午孝廉。公幼颖敏，号称神童。顾喜为怪怒不经之文，应童子试，有司斥其怪诞，榜其文于壁，公略不为意，语人曰：“鹍鹏大物，自有九天万里，非若曹所知也。”甲子举于乡，辛未成进士，睥睨一世，多否少可。选举庶常，公见遗，每曰：“满朝词林率不识字。”探竹除北直新城令，以卓异调蠡县。公同年友张若麒，胶州人，除清苑县，一时冀北齐名，并称廉洁。崇祯丁丑，集天下推知考选翰林科道等官，时上虽励精，而左右权贵宠赂行私，无所惮畏。例考选吏部，发印册于本乡科道采月旦，名曰咨访册，以圈之多寡为差等，部按册参其条奏错置之本乡科道，以是为权衡在于恣其猎取。时山东柄政者御史王万象也，万象狼贪，举国嗤之。两人居官清约，略不为通，又好讥刺当世，跅弛不羁，公每对人曰：“使神宗得竟王安石之用，西北用兵或亦有成。”于是朝廷之上皆谓两人喜纷更鲜名实，一旦踞要途，则亦王安石耳。遂抑为刑部主事，两人既郁郁不得志，乃因兵部尚书杨嗣昌言于上，迁为职方司正副郎，嗣昌武陵人，善事中貂，伺人主喜怒。当是时，天子宠用嗣昌，朝中事皆待决于嗣昌，无大小天子悉听，而世之目嗣昌者咸谓大诈似信，又皆弹奏嗣昌。一日，公揖嗣昌而言曰：“上之期责阁下者至矣，阁下受期责于上，而结怨于下，奈何不自为计耶？”嗣昌悟，入见上，奏曰：“陛下何用臣为？司郎沈迅十倍臣才，上必欲得司马之臣，非迅不可。”上曰：“何遽尔？”于是传旨拜公兵科给事中，而使若麒专治郎中事，公拜命后，前后条上万余言。时国家方重言利之臣，而公则首以裁驿递、废寺庙进上览，疏褒嘉，敕部通行。迨驿递既裁之后，凡四方饿隶之徒流亡无所，于是相率走贼党，而闯献诸大股辄增数倍，故天下之言流寇者，无不病嗣昌之裁驿递为甚，自公疏始也。崇祯十年登抚缺员，上方命天下监司三人待诏于内廷，扬州兵备道郑二阳誉望特著，二东之官都中者，争欲得二阳为登抚。一日召见群臣，王万象言于殿陛曰：“今日上问登抚，诚无如二阳公。”罢朝，具奏弹万象把持朝政。上怒斥万象，免为庶人，以是朝端多惮公，然公既名震一时，又以出嗣昌私门为讳，会吏部戴澳劾奏嘉兴推官文德翼贪赂，时天下盛言门户，声气重东林而羞浙党。德翼者亦东林，而嘉兴吴昌时雅附东林，乃言于公曰：“君盖天下直言极谏之臣也，然而名不闻于天下者，君之进身亦已误矣，诚能为德翼白于上，则德翼必德君，君令名在东林矣。”公于是奏澳举劾不当，而德翼卒免吏议。时上锐意治平，会羽檄交驰公私并绌，兵部尚书陈新甲虑上怒不测又欲得上赏，奏使马绍愉和北，北报书悖慢颇损国威，公为兵科左给事中署都给事，一日与新甲御前面折，至漏三十下，公于前代书史成败得失之故贯穿该博而夙善谈说，词义清辨，凡援古斥时事，悉中机宜，新甲伏地流汗都无人色。无何，公以他事迁南京国子监博士。十六年，上诏问陈新甲，关外失事咎兵科失纠，敕吏部稽职名，吏部误以公对，上览奉曰：“沈迅御前奏对，朕犹忆之。”降旨以原官起用，宸翰新洒，盖异数云。人方谓公出，上将待不次之用。而鼎湖之变作矣。当公在国博时，乞假休沐，家故山居地名孙受，设砦自卫，周匝十亩。公弟迓字羽弟，身长不满五尺，有扛鼎之力，尝袖铁椎重白斤，马上舞之有如弄丸。壬午癸未间，北兵薄畿辅，深入莱海，时山东自济南九十二城皆陷，莫能御者。公偕迓守砦拒敌，北兵重围三日夜，攻愈急，公尽发炮矢杀敌，伤无算。敌佯退，却兵数里，而夜使潜登埤，砦上人以刀截其手，卒不得登，敌问此何地人，曰：“沈兵科山砦也。”于是北兵皆知沈兵科，每闻沈兵科名，皆摇手咋舌不敢言。甲申变后，青齐间烽火弥天，群盗如麻，即墨逼莱城须臾聚众万人，窃间发举，公督乡勇捕掳殆尽，尸骸填积，沽河为之不流。然师鲜节制，杀良掠财物。今即墨之地多憾公云。既北兵入关，公屏居砦中，誓不剃发，莱人诈害蜂起，雀鼠相争，时有讼公于登州守者，守发厮隶索公。厮隶至公门，十日不得报，久之，公出持两钱与厮隶曰：“君固我乡人，以此相酬。”既问厮隶曰：“君何事来？”厮隶曰：“太守使索公耳。”公笑曰：“太守安能索我，君言太守即一钱不可得矣。”厮隶归告守，守大怒，署其状于京，具言沈兵科固营垒、蓄器械、谋不轨状。时王万象为京兆，以前郄故，中蜚语如守言。北兵闻之，皆曰：“是向者守砦拒敌三日夜不下，杀伤我兵无算者。”心疑之，会河间兵起事败，公昔官河间，主名者亡匿公，京中大索不得，且心疑公也。案验皆服，于是发兵围公家，当是时北兵三百人、南兵三千人围砦三匝，百里之外闻马嘶皆股战，公深堑自守。使莱州道某说降，某曰：“即公出，何不可白，不然吾恐洪炉之燎毛发耳。”出移文一道示公，公见番字问某曰：“此何人？我久不知有魏晋也。”裂文还之，发炮击敌，杀死北兵三十人，南兵五百人。持三日，砦中矢穷，火药俱尽，公度事不可为，仰天而叹，太夫人曰：“此吾母子报先皇帝时矣，勿以我故而有二心。”公长跪母前曰：“向者不忍告母，是以忧耳。”是夜发其弟迓及子相如溃围出，迓举炮为号，砦中四面火起，北兵夜惊，旌旗自乱，迓等因纵马驰行。太夫人偕其媳女等二十三人皆自经，公负尸置楼上，盛积薪，爇薪火起，服吉服北面再拜，投火中，尸骸皆焦烂不可识，盖公之成算也。砦破杀死千余人，皆远近避兵者，公姊妹行十余人，先数日因太公举葬皆来丧次，仓皇遇变，十余人皆愿死，一姊曰：“我何与？”公曰：“误矣，沈迅岂有辱身之姊乎？”拔刀斫杀。迓、相如夜驰二百里，本欲西耳，旦则东海屯戍之地。迓身袭重甲，甲皆没矢镞，一卒意为迓前来问迓，迓曰：“若去，不足污吾椎。”卒奔告众，遂见执，至济南遇害，相如隶旗下。是年公田中虫蚀禾叶，有“沈迅全家皆死”字，亦异事也。公读书破万卷，下笔万言，所著书尽毁砦中，中年所为文，皆小儿谣谚里巷鄙亵之语，尝自言曰：“学者作文不可袭古人一字。”    论曰：公与王万象初非有张陈斩头之仇也，争求好官遂致睚眦，寻复不已，祸至覆宗。司马子长曰：“怨毒之于人甚矣。”诚哉是言，然人孰无死，公之死可不谓烈矣哉。。

參考文獻

 延伸阅读 

Category:莱阳人
X
Category:明朝直隶新城县知县
Category:明朝蠡县知县
Category:明朝刑部主事
Category:明朝兵部主事
Category:明朝兵部员外郎
Category:明朝兵科给事中
Category:天啓四年甲子科山東鄉試舉人
Category:明朝工部觀政